Ministru kabineta rīkojuma projekta

**„Par valstij piekritīgas zemes vienības nodošanu sabiedrības ar ierobežotu atbildību “Publisko aktīvu pārvaldītājs Possessor” valdījumā un pārdošanu”**sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts paredz saglabāt valsts īpašumā rezerves zemes fondā ieskaitīto zemes vienību (zemes vienības kadastra apzīmējums 5456 011 0174) 0,67 ha platībā -„Centri”, Jaunsvirlaukas pagastā, Jelgavas novadā un ierakstīt zemesgrāmatā uz valsts vārda SIA “Publisko aktīvu pārvaldītājs Possessor” (turpmāk – Possessor) personā vienlaikus ar uz zemes vienības esošo valstij piekritīgo būvi (būves kadastra apzīmējums 5456 011 0141 002), veidojot vienotu nekustamo īpašumu. Ievērojot Publiskas personas mantas atsavināšanas likumā (turpmāk – Atsavināšanas likums) ietverto regulējumu atļaut Possessor atsavināt zemes vienību un būvi, kā vienotu īpašumu, jo tie nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.  Projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 4.panta pirmā daļa un 5.panta pirmā daļa, Zemes pārvaldības likuma 17.panta pirmā daļa, Civillikuma 968.pants, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmā daļa un 8.panta astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamo īpašumu**  2020.gada 13.februārī spēkā stājās Rīgas pilsētas Vidzemes priekšpilsētas tiesas 2020.gada 23.janvāra spriedums civillietā Nr.C30515519, saskaņā ar kuru par bezīpašnieka mantu atzīts nekustamais īpašums - „Centri”, Jaunsvirlaukas pagastā, Jelgavas novadā ar kadastra apzīmējumu 5456 011 0141 002 (turpmāk – Dzīvojamā māja), kas sastāv no dzīvojamās mājas. Dzīvojamā māja zemesgrāmatā nav ierakstīta.  Valsts ieņēmumu dienests ar 2020.gada 14.maija valstij piekritīgās mantas pieņemšanas un nodošanas aktu Nr.022358 Dzīvojamo māju ņēma valsts uzskaitē.  Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4.punktā noteikts, ka saskaņā ar Atsavināšanas likumu atsavināšanai nododamās valstij piekritīgās dzīvojamās mājas Valsts ieņēmumu dienests bez maksas nodod attiecīgajai pašvaldībai īpašumā, pamatojoties uz Ministru kabineta rīkojumu, bet, ja mēneša laikā pēc Valsts ieņēmumu dienesta informācijas saņemšanas attiecīgā pašvaldības dome nav pieņēmusi lēmumu vai atsakās pārņemt, – Possessor valdījumā. Jelgavas novada pašvaldība ar domes 2020.gada 27.maija sēdes protokola Nr. 11 lēmumu 17. § atteikusies pārņemt īpašumā Dzīvojamo māju. Dzīvojamā māja ir nodota Possessor valdījumā ar 2020.gada 9.septembri.  Dzīvojamā māja saistīta ar zemes vienību ar kadastra apzīmējumu 5456 011 0174 “Centri”, Jaunsvirlaukas pagastā, Jelgavas novadā (turpmāk - Zemes vienība). Zemes vienības platība ir 0,67 ha. Zemes vienība ar Valsts zemes dienesta Zemgales reģionālā nodaļas 2010.gada 7.septembra aktu Nr.15-22/71-18 iekļauta rezerves zemes fondā.  Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem Zemes vienības lietošanas mērķis ir “Zeme, uz kuras galvenā saimnieciskā darbība ir lauksaimniecība” (kods 0101) 0,67 ha platībā. Zemes vienībai apgrūtinājumi nav reģistrēti. Zemes vienības kadastrālā vērtība uz 2021. gada 1. janvārī ir 1060 *euro*.  Atbilstoši NĪVKIS datiem uz Zemes vienības ir reģistrētas septiņas nenoskaidrotas piederības būves ar kadastra apzīmējumiem 54560110174001, 54560110174002, 54560110174003, 54560110174004, 54560110174005, 54560110174006 un 54560110174007 un būve ar kadastra apzīmējumu 54560110141002 (Dzīvojamā māja). Possessor rīcībā nav informācijas, ka norādītās septiņas nenoskaidrotas piederības būves būtu funkcionāli saistītas ar Dzīvojamo māju, līdz ar to Possessor neplāno veikt jebkādas darbības ar minētajām būvēm.  Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.  Ministru kabinets 2016.gada 28.janvārī ir pieņēmis rīkojumu Nr.77 “Par zemes reformas pabeigšanu Jelgavas novada lauku apvidū”.  Ministru kabinetam pieņemot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.  Zemes pārvaldības likuma 17.panta sestā daļa nosaka pašvaldībai tiesības pieņemt lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piekritību pašvaldībai un šo zemes gabalu ierakstīšanu zemesgrāmatās, ja noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij.  Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes Jelgavas novadā izvērtētajā sarakstā (https://www.vzd.gov.lv/lv/2016-gada-28-janvara-rikojums) par Zemes vienību neviena ministrija, ne arī pašvaldība atzīmes nav izdarījušas.  Jelgavas novada pašvaldība nav pieņēmusi lēmumu par Zemes vienības piekritību pašvaldībai.  Ņemot vērā, ka zemes reforma konkrētajā administratīvajā teritorijā ir pabeigta, un par Zemes vienību nepastāv strīds ar citām ministrijām un attiecīgo pašvaldību, kā arī to, ka zemes piederības 1940.gada 21.jūlijā noskaidrošana rada papildu finanšu, administratīvos un laika resursus, nav lietderīgi noskaidrot Zemes vienības vēsturisko piederību uz 1940.gada 21.jūliju.  Attiecīgi, ņemot vērā minēto, un to, ka uz Zemes vienības atrodas būve, kas piekrīt valstij Possessor personā, Zemes vienība uzskatāma par piekritīgu valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta pirmo daļu un nododama Possessor valdījumā, lai izveidotu vienotu nekustamo īpašumu.  Zemes pārvaldības likuma 17.panta pirmā daļa noteic, ka rezerves zemes fondā ieskaitīto zemes gabalu valdītājs ir vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda.  Pamatojoties uz Possessor lūgumu nodot Zemes vienību valsts īpašumā, lai vienota zemes un būvju nekustamā īpašuma sastāvā tā tiktu ierakstīta zemesgrāmatā, un Possessor varētu izpildīt Atsavināšanas likumā noteikto uzdevumu, Jelgavas novada pašvaldība 2020.gada 19.novembrī sniedza piekrišanu Zemes vienības nodošanai valsts īpašumā.  Par Zemes vienību nepastāv strīds ar citām ministrijām un Jelgavas novada pašvaldību.  **II Turpmākā rīcība**  Ņemot vērā Civillikuma 968.pantā noteikto principu par zemes un ēkas nedalāmību un to, ka par bezīpašnieka mantu atzītā Dzīvojamā māja saskaņā ar normatīvajiem aktiem ir nodota Possessor valdījumā Atsavināšanas likumā noteikto funkciju nodrošināšanai un minēta īpašuma pārdošana bez valstij piekrītoša zemesgabala, kas nepieciešams šīs ēkas īpašuma uzturēšanai un neatrodas Possessor valdījumā, būs praktiski neiespējama, ir nepieciešams saņemt Ministru kabineta atļauju Possessor pārdot valstij piekrītošo Dzīvojamo māju kopā ar valstij piekrītošo Zemes vienību, kas funkcionāli nepieciešama Dzīvojamās mājas uzturēšanai. Zemes vienība kopā ar Dzīvojamo māju reģistrējama vienota zemes un būvju īpašuma sastāvā, un kā vienots nekustamais īpašums atsavināms Atsavināšanas likumā noteiktajā kārtībā.  Possessor ir sagatavojusi Ministru kabineta rīkojuma projektu “Par valstij piekritīgas zemes vienības nodošanu sabiedrības ar ierobežotu atbildību “Publisko aktīvu pārvaldītājs Possessor” valdījumā un pārdošanu” (turpmāk - rīkojuma projekts), kas paredz, ievērojot Zemes pārvaldības likuma 17.panta pirmo daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta astoto daļu, saglabāt valsts īpašumā un nodot Possessor valdījumā Zemes vienību, lai izveidotu vienotu zemes un būvju nekustamo īpašumu, nostiprinātu valsts Possessor personā īpašuma tiesības zemesgrāmatā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Veicot Zemes vienības kadastrālo uzmērīšanu, platība var tikt precizēta.  Pēc vienotā nekustamā īpašuma ierakstīšanas zemesgrāmatā uz valsts vārda Possessor personā, Possessor veiks tā atsavināšanu saskaņā ar Atsavināšanas likumā paredzēto kārtību.  Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  Rīkojuma projektā minētā nekustamā īpašuma atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Possessor līdzekļiem. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektsattiecināms uz fiziskām vai juridiskām personām, kuras izsolē pirks Rīkojuma projektā minētovalsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Possessor. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks normatīvajos aktos noteiktās funkcijas. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

**Ekonomikas ministrs J. Vitenbergs**

**Vīza: Valsts sekretārs E.Valantis**

Jeromāne 67021305

Linda.Jeromane@possessor.gov.lv